ঢাকা নর্থসাউথ বিশ্ববিদ্যালয়ের এক সাহিত্য সম্মেলনে যোগ দিয়েছিলাম। একটা বছর পাঁচেকের বাচ্চা আমায় ফুল দিয়ে বরণ করে নিলো। অদ্ভুত সুন্দর চিরচেনা দু’টি চোখ। বাচ্চাটি ভিড়ের মধ্যে কোথায় হারিয়ে গেল। আমি একটুও স্থির থাকতে পারছিলাম না। কোনো রকমে অনুষ্ঠানের সময়টা পার করলাম। ভিসি মহোদয়কে বাচ্চাটির কথা জিজ্ঞেস করলাম। তিনি বললেন, ও-আমাদের এক অধ্যাপকের ছেলে, এবং সে তার বাবার সাথে কোনো কারণে বাসায় চলে গেছে। খুব নিরাশ হলাম। একটুও স্বস্তি পাচ্ছিলাম না। মনে মনে একটা বুদ্ধি আঁটলাম। ভিসি মহোদয়কে বললাম আমি বাচ্চাটিকে একটা ধন্যবাদ দিতে চাই। উনি বললেন, বেশ তো। ওর বাবার ফোনে রিং দেই। উনি কল দিলেন কিছু কথা বলে ফোনটা আমায় দিলেন,